title: Διερεύνηση επιρροής του συνδρόμου της επαγγελματικής εξουθένωσης την περίοδο της πανδημίας Covid-19 στην ποιότητα της επαγγελματικής ζωής του ιατρονοσηλευτικού προσωπικού
title: Investigation of the influence of burnout syndrome during the Covid-19 pandemic on the quality of professional life of nursing and medical staff
titleType: AlternativeTitle
Creators: name: Θεούλης, Ιωάννης
Publisher: name: Πανεπιστήμιο Δυτικής Αττικής
Year: 2023
Subjects: Επαγγελματική εξουθένωση
Ποιότητα επαγγελματικής ζωής
Ιατρονοσηλευτικό προσωπικό
Πανδημία
Covid-19
Επαγγελματίες υγείας
Burnout

description: Εισαγωγή: Οι επαγγελματίες υγείας αποτελώντας την πρώτη γραμμή άμυνας έναντι του νέου κορωνοϊού Covid-19 και εργαζόμενοι κάτω από υπερβολικά στρεσογόνες συνθήκες κινδυνεύουν από το σύνδρομο της εργασιακής εξουθένωσης με κίνδυνο εμφάνισης ψυχολογικών συμπτωμάτων και ψυχικών διαταραχών. Το ιατρονοσηλευτικό προσωπικό λόγω των παραπάνω συνθηκών και της ιδιαίτερα δύσκολης φύσης της εργασίας τους δικαιούται μιας ικανοποιητικά ποιοτικής επαγγελματικής ζωής για την προσωπική του ευημερία αλλά και προκειμένου να παρέχει ποιοτική φροντίδα στους ασθενείς του. Σκοπός: Η παρούσα μελέτη πραγματοποιήθηκε με σκοπό να διερευνήσει την επιρροή του συνδρόμου της επαγγελματικής εξουθένωσης στην ποιότητα της επαγγελματικής ζωής του ιατρονοσηλευτικού προσωπικού την περίοδο της πανδημίας Covid-19 Μέθοδος: Μια συγχρονική περιγραφική έρευνα διεξήχθη (από τον Νοέμβριο 2022 έως τον Ιανουάριο 2023) σε από τα μεγαλύτερα νοσοκομεία της Αττικής, ένα νοσοκομείο αναφοράς Covid-19. Χρησιμοποιήθηκε η δειγματοληψία ευκολίας και η συλλογή των δεδομένων έγινε μέσω ενός ανώνυμου ερωτηματολόγιου. Το ερωτηματολόγιο εκτός από τα εργασιακά και δημογραφικά χαρακτηριστικά περιλάμβανε, την Κλίμακα Εξουθένωσης της Κοπεγχάγης (Copenhagen Burnout Inventory-CBI) του Kristensen 2005 και την κλίμακα μέτρησης της ποιότητας επαγγελματικής ζωής, 5η έκδοση της Beth Hudnall Stamm του 2009. Τέλος περιείχε ερωτήσεις σχετικά με την πανδημία Covid-19. Μοιράστηκαν συνολικά σε νοσηλευτές και γιατρούς 240 ερωτηματολόγια. Η έρευνα μας στηρίχθηκε σε 210 πλήρως συμπληρωμένα ερωτηματολόγια,(ποσοστό ανταπόκρισης 87,5%). Τα δεδομένα εισήχθησαν στο στατιστικό πρόγραμμα S.P.S.S. 25 (Statistical Package for Social Sciences) όπου και αποτέλεσε το εργαλείο της στατιστικής ανάλυσης. Αποτελέσματα: Η πλειοψηφία του δείγματος των επαγγελματιών υγείας ήταν γυναίκες (69%). Το 24,8% άνηκε στην ηλικιακή ομάδα 30-34 ετών. To 68,1% ήταν νοσηλευτές. Η επαγγελματική εξουθένωση κυμάνθηκε σε χαμηλά επίπεδα(P≤ .05).Το 44,3% είχε χαμηλή προσωπική εξουθένωση, το 47,6 είχε χαμηλή εργασιακή εξουθένωση και το 73,8% είχε χαμηλή εξουθένωση που σχετίζεται με τη συναναστροφή με τους ασθενείς. Οι γυναίκες επαγγελματίες υγείας παρουσίασαν σε μεγαλύτερο βαθμό επαγγελματική εξουθένωση συγκριτικά με τους άνδρες(P≤.05) Καταγράφηκε μέτρια ποιότητα της επαγγελματικής ζωής του ιατρονοσηλευτικού προσωπικού. Πιο αναλυτικά το μεγαλύτερο ποσοστό φάνηκε να έχει μέτρια ικανοποίηση συμπόνιας (83,3%) , μέτρια εξουθένωση (82,9%) και μέτριο προς χαμηλό δευτερεύον τραυματικό στρες(52,9%). Αύξηση της ικανοποίηση συμπόνιας οδηγεί σε μείωση της κόπωσης από συμπόνια(P≤.05).. Στη μελέτη μας φάνηκε πως αν αυξηθεί ο φόβος των επαγγελματιών υγείας μήπως μεταφέρουν τον κορωνοϊό COVID-19 στην οικογένεια μου/φίλους θα αυξηθεί η προσωπική εξουθένωση, (r=0.189), και η εργασιακή εξουθένωση, (r=0.221). Η μεγαλύτερη ανησυχία/φόβος τους είναι να μην μεταφέρουν τον ιό Covid-19 στην οικογένεια και τους φίλους τους. Τελικά η έρευνα μας έδειξε ότι αύξηση του συνδρόμου επαγγελματικής εξουθένωσης συνεπάγεται μείωση της εργασιακής ποιότητας ζωής του ιατρονοσηλευτικού προσωπικού Συμπεράσματα: Κατά τη διάρκεια της πανδημίας Covid-19 η ποιότητα της εργασιακής ζωής του ιατρονοσηλευτικού προσωπικού φθίνει καθώς αυξάνεται η επαγγελματική εξουθένωση. Χρειάζεται λοιπόν να δοθεί έμφαση σε βελτιωτικές παρεμβάσεις του ίδιου του συστήματος υγείας, σε ψυχοεκπαιδευτικές πρωτοβουλίες που βασίζονται στην ενσυνειδητότητα και στην αύξηση των ψυχολογικών πόρων των επαγγελματιών υγείας για την πρόληψη διαδικασιών όπως η επαγγελματική εξουθένωση και η κόπωση της συμπόνιας , για την καλύτερη προσαρμοστικότητα στο εργασιακό περιβάλλον και κατά συνέπεια την παροχή ποιοτικών υπηρεσιών υγείας.